
RĪGAS DOME
Rātslaukums 1, Rīga, LV-1050, tālrunis 67012222, e-pasts: riga@riga.lv

LĒMUMS
Rīgā
	26.08.2026.
	Nr. RD-26-980-lē

	
	(prot. Nr. 28, 85. §)




Par zemes vienības Pureņu ielā 44A, Rīgā (kadastra apzīmējums 01000820384), 
kā līdzvērtīgās zemes nodošanu īpašumā


[bookmark: _Hlk32247653]Adresāti: [..] (personas kods [..]) un [..] (personas kods [..]).

Rīgas valstspilsētas pašvaldībā līdzvērtīgās zemes pieprasītāju reģistrā 07.08.2024. reģistrēts iesniegums Nr. 1728 par līdzvērtīgas zemes piešķiršanu par neatjaunotā bijušā zemesgabala Rēzeknes ielā, Rīgā (121. grupa, 31. grunts), daļu 636 m2 platībā (turpmāk – Bijušais īpašums). 
Izvērtējot iesniegumu un administratīvajā lietā esošos dokumentus, tika konstatēts:
[bookmark: _Hlk229664551]1) ar Latvijas Republikas Augstākās tiesas Civillietu tiesu palātas 27.11.2000. spriedumu lietā Nr. PAC-530 [..] (personas kods [..]) un [..] (personas kods [..]) 1/4 (vienas ceturtās) domājamās daļas apmērā katram un [..] (personas kods [..]) 1/2 (vienas otrās) domājamās daļas apmērā ir atzītas tiesības saņemt līdzvērtīgu zemi par Bijušo īpašumu;
2) saskaņā ar Rīgas apgabaltiesas zvērinātas notāres Ilzes Metuzāles 08.01.2025. izsniegto mantojuma apliecību (reģistra Nr. 118) mantojuma tiesībās uz 06.03.2016. mirušās [..] visu atstāto mantojumu, tajā skaitā tiesībām saņemt līdzvērtīgu zemi par Bijušo īpašumu, ir apstiprināts [..]. [..] ir [..] pusbrālis un bijušā īpašnieka mazdēls – pirmās šķiras mantinieks;
[bookmark: _Hlk97543706][bookmark: _Hlk45115376]3) ar Rīgas valstspilsētas pašvaldības Īpašuma departamenta 09.09.2025. atzinumu Nr. DI-25-9-atz “Par līdzvērtīgas zemes piešķiršanu” [..] (personas kods [..]) un [..]  (personas kods [..]) 1/2 (vienas otrās) domājamās daļas apmērā katram ir tiesības saņemt kopīpašumā kā līdzvērtīgu zemi zemes vienību Pureņu ielā, Rīgā (kadastra apzīmējums  01000820384), aptuveni 1688 m2 platībā par Bijušo īpašumu (21.07.1940. vērtība atbilstoši Valsts zemes dienesta 17.07.2024. aprēķina protokolam Nr. 9-03/1375231 ir 5757 euro), jo tur izbūvēta Apmetņu iela;
4) ar Rīgas valstspilsētas pašvaldības Pilsētas attīstības departamenta 16.09.2025. vēstuli Nr. DA-25-1757-dv zemes vienībai (kadastra apzīmējums 01000820384) piešķirta adrese: Pureņu iela 44A, Rīga;
5) pēc veiktās kadastrālās uzmērīšanas dabā zemes vienības Pureņu ielā 44A, Rīgā (kadastra apzīmējums  01000820384), platība ir 1689 m2 un tās vēsturiskā kadastrālā vērtība 31.12.2007. atbilstoši Valsts zemes dienesta 06.05.2010. izziņai Nr. 11-12/C-0062729 ir 2871,30 lati jeb 4085,49 euro, kas uzskatāma par līdzvērtīgu Bijušajam īpašumam;
[bookmark: _Hlk158208296][bookmark: _Hlk153449761]6) [..] un [..] 1/2 (vienas otrās) domājamās daļas apmērā katram par Bijušo īpašumu nododama kopīpašumā kā līdzvērtīgā zeme zemes vienība Pureņu iela 44A, Rīgā (kadastra apzīmējums  01000820384), 1689 m2 platībā.
Pamatojoties uz likuma “Par zemes reformu Latvijas Republikas pilsētās” 8. panta pirmās daļas 1. punktu, Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 26.1 panta otro daļu, pārejas noteikumu 34. punktu, likuma “Par zemes reformas pabeigšanu pilsētās” 5. panta trešo daļu, Ministru kabineta 19.05.2008. noteikumu Nr. 352 “Līdzvērtīgas zemes kompensācijas fonda izveidošanas kārtība, kā arī kārtība, kādā aprēķina bijušā zemes īpašuma vērtību, kāda tā bija 1940. gada 21. jūlijā, un kārtība, kādā tiek piešķirta līdzvērtīga zeme bijušajiem zemes īpašniekiem vai viņu mantiniekiem” 14.–26. punktu, ņemot vērā Latvijas Republikas Augstākās tiesas Civillietu tiesu palātas 27.11.2000. spriedumu lietā Nr. PAC-530, Rīgas apgabaltiesas zvērinātas notāres Ilzes Metuzāles 08.01.2025. izsniegto mantojuma apliecību (reģistra Nr. 118) un Rīgas valstspilsētas pašvaldības Īpašuma departamenta 09.09.2025. atzinumu Nr. DI-25-9-atz “Par līdzvērtīgas zemes piešķiršanu”, Rīgas dome nolemj:

[bookmark: _Hlk137642530][bookmark: _Hlk153450400][bookmark: _Hlk137642506]1. Nodot [..] (personas kods [..]) un [..] (personas kods [..]) 1/2 (vienas otrās) domājamās daļas apmērā katram kopīpašumā kā līdzvērtīgo zemi zemes vienību Pureņu ielā 44A, Rīgā (kadastra apzīmējums 01000820384), 1689 m2 platībā saskaņā ar mērnieces Janas Brices (sertifikāta Nr. AB0210) zemes robežu plānu un situācijas plānu (17.06.2026. reģistrēti Nekustamā īpašuma valsts kadastra informācijas sistēmā).

2. Noteikt, ka [..] un [..], saņemot īpašumā lēmuma 1. punktā minēto zemes vienību, ir saņēmuši visu zemi, kas viņiem pienākas par Bijušo īpašumu, jo tur izbūvēta  Apmetņu iela, un uz citām zemes vienībām nav tiesīgi pretendēt. 

3. [..] un [..] ņemt vērā, ka:
[bookmark: _Hlk153452038]3.1. atbilstoši ar Rīgas domes 15.12.2021. saistošajiem noteikumiem Nr. 103 “Rīgas teritorijas izmantošanas un apbūves saistošie noteikumi” apstiprinātās Rīgas teritorijas plānojuma grafiskās daļas kartei “Funkcionālais zonējums” zemes vienība Pureņu ielā 44A, Rīgā (kadastra apzīmējums  01000820384), atrodas mazstāvu dzīvojamās apbūves teritorijā (DzM1); zemes vienība izmantojama atbilstoši ar minētajiem saistošajiem noteikumiem apstiprinātajiem Rīgas teritorijas plānojuma teritorijas izmantošanas un apbūves noteikumiem;
3.2. zemes vienības Pureņu ielā 44A, Rīgā (kadastra apzīmējums  01000820384), lietošanas tiesības skar apgrūtinājumi; informācija par savā zemes vienībā esošām apgrūtinātajām teritorijām un objektiem, kam saskaņā ar Aizsargjoslu likumu noteiktas aizsargjoslas, pieejama Apgrūtināto teritoriju informācijas sistēmā (ATIS); zemes īpašnieks, tiesiskais valdītājs vai lietotājs informāciju var saņemt Valsts zemes dienesta portālā www.kadastrs.lv (e-pakalpojumā “ATIS dati par savām zemes vienībām”);
3.3. viena mēneša laikā no lēmuma stāšanās spēkā jāreģistrējas Rīgas valstspilsētas pašvaldības Finanšu departamentā kā nekustamā īpašuma nodokļa maksātājiem.

4. Lēmums ir pamats īpašuma tiesību nostiprināšanai zemesgrāmatā uz zemes vienību Pureņu ielā 44A, Rīgā (kadastra apzīmējums  01000820384), iesniedzot šo lēmumu kopā ar nostiprinājuma lūgumu Rīgas pilsētas tiesā saskaņā ar Zemesgrāmatu likuma 56. panta pirmo daļu un 57. pantu un likuma “Par nekustamā īpašuma ierakstīšanu zemesgrāmatās” 7. pantu.

Saskaņā ar Administratīvā procesa likuma 70. panta pirmo daļu lēmums stājas spēkā ar tā paziņošanas brīdi. Atbilstoši Paziņošanas likuma 9. panta otrajai  daļai dokuments, kas sūtīts pa elektronisko pastu, uzskatāms par paziņotu otrajā darba dienā pēc tā nosūtīšanas.
Lēmumu saskaņā ar Administratīvā procesa likuma 188. panta otro daļu un 189. panta pirmo daļu var pārsūdzēt viena mēneša laikā no dienas, kad lēmums stājies spēkā, iesniedzot pieteikumu Administratīvās rajona tiesas attiecīgajā tiesu namā pēc pieteicēja deklarētās dzīvesvietas adreses, papildu adreses (Dzīvesvietas deklarēšanas likuma izpratnē) vai nekustamā īpašuma atrašanās vietas.



	Rīgas domes priekšsēdētājs
	V. Kleinbergs

